23. Dėl vaiko mokymo namie vienas iš tėvų (globėjų) prašymą teikia Mokyklos vadovui. Prie prašymo pridedama GKK pažyma. Mokinio ugdymas namie per tris darbo dienas įforminamas Mokyklos vadovo įsakymu.

## III SKYRIUS PRIEŠMOKYKLINIO UGDYMOORGANIZAVIMAS

- 24. Mokykla:
- 24.1. informuoja tėvus (globėjus) apie priešmokyklinio ugdymo organizavimą Juknaičių pagrindinės mokyklos ikimokyklinėse grupėse ir Pašyšių skyriuje;
- 24.2. po mokymo sutarties pasirašymo vaiką įregistruoja Mokinių registre nurodant pirmąją mokinio ugdymosi dieną. Iš Mokinių registre sukauptų duomenų - mokinio vardas ir pavardė; asmens kodas; atvykimo data (pirmoji mokinio ugdymosi diena); namų adresas; grupė, į kurią mokinys atvyko; grupė, kurioje mokinys ugdosi; grupė, iš kurios mokinys išvyko; įsakymo apie išvykimą data ir numeris; Mokykla, į kurią mokinys išvyko ugdytis / mokytis, - automatiniu būdu formuojamas, o pasibaigus mokslo metams išspausdinamas ir sudaromas Mokinių abėcėlinis žurnalas;
- 24.3. mokinių abėcėliniame žurnale mokinių pavardes ir vardus surašo abėcėlės tvarka. Registracijos numeriai kasmet pradedami nuo 1. Informacija atnaujinama, jei pasikeičia mokinio gyvenamosios vietos adresas, vardas arba pavardė, o buvęs įrašas išsaugomas. Tuo atveju, kai nežinoma, į kokią Mokyklą mokinys yra išvykęs, gali būti įrašoma: užsienio valstybės, savivaldybės pavadinimas arba 'Nežinoma'. Kitų mokslo metų Mokinių abėcėlinio žurnalo aplankas Mokinių registre formuojamas iš atitinkamais mokslo metais sukauptų mokinių duomenų, patikslinus informaciją apie mokinio grupę / klasę, kurioje jis ugdosi / mokosi, ir įrašius duomenis apie tais mokslo metais išvykusius ir atvykusius mokinius;
- 24.4. nustato ugdomosios veiklos planavimo, pasiekimų vertinimo formą, ir jų parengimo terminus;
- 24.5. pateikia mokyklai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą, priešmokyklinio ugdymo pedagogo ( - ų) ar Jungtinės grupės ikimokyklinio ugdymo auklėtojo( - ų), (švietimo pagalbos specialisto ( - ų), jeigu buvo teikta pagalba), rekomendaciją, parengtą pagal Tvarkos aprašo priede pateiktą formą (toliau - Rekomendacija). Rekomendacija turi būti pasirašyta priešmokyklinio ugdymo pedagogo ( - ų) ar Jungtinės grupės ikimokyklinio ugdymo auklėtojo( - ų) ir patvirtinta Mokyklos vadovo;
- 24.6. namie ugdomų vaikų, tėvų (globėjų) pageidavimu ir GKK leidus, sudaro galimybę dalyvauti veiklose ar renginiuose bendrojo ugdymo mokykloje.
- 25. Priešmokyklinio ugdymo pedagogas ar ikimokyklinio ugdymo auklėtojas, dirbantis Grupėje ar Jungtinėje grupėje:
- 25.1. organizuoja ugdomąją veiklą pagal priešmokyklinio ugdymo programą, atsižvelgdamas į patvirtinto modelio ypatumus, individualius vaikų poreikius;
- 25.2. ruošia ugdomųjų veiklų metinį planą ir teikia tvirtinti mokyklos direktoriui;
- 25.3. siekdamas dermės ir ugdymo tęstinumo tarp priešmokyklinio ir pradinio ugdymo programų, susipažįsta su pirmos klasės ugdymo programos nuostatomis, skirtomis pirmai klasei;
- 25.4. vadovaudamasis priešmokyklinio ugdymo programa, vertina vaikų pažangą ir pasiekimus;

25.5. per 4 savaites nuo priešmokyklinio ugdymo programos pradžios atlieka vaikų pirminį pasiekimų vertinimą ir aptaria jį su tėvais (globėjais);

- 25.6. pagal mokyklos nustatytą formą vaikų pasiekimus fiksuoja vaiko pasiekimų aplanke pagal ugdymosi pasiekimus 18 sričių. Metų pradžioje (spalio mėn.) ir pabaigoje (gegužės mėn.), braižo vaiko pasiekimų diagramą pagal pasiekimų žingsnius;
- 25.7. vaikui pradėjus lankyti priešmokyklinę grupę užveda pasiekimų aplanką, kurį atiduoda tėvams, vaikui baigus priešmokyklinio ugdymo programą, arba jam išvykstant mokytis į kitą įstaigą;

3